dh-unibe/image-text_koenigsfelden-charters-post-1500 huggingface dataset:
Allen dien, ✳ die disen brief ✳ an sehent, lesent ✳ oder hoͤrent lesen, kùnd ich, ✳ ✳ Johans Eichibˀg, schulth̄
ze Bremgarten, ✳ und vergich offenlich mit disem brief, ✳ daz ich an der hocherbornen fûrsten vō Oͤsterrich,
miner gnaͤdigen herren, stat ✳ in der stat ze Bremg₎ an offenner strass ze gericht sas, ✳ da in gericht
fùr mich kamen ✳ ✳ Johans ✳ ✳ un̄ Niclaus von Masschwanden, gebruͦder, ✳ burgˀ ze Bremg₎, ✳ mit fùrsprechchen
und verjahent, ✳ daz si unverscheidenlich ✳ recht un̄ redlich ✳ ir eygennen guͤtter nùndhalbs stuk kernen
jaͤrliher gûlt, ✳ ze Sarmanstorf gelegen, ✳ der guͤtter ein teil buwet ✳ ✳ Uͦlrich Bokkli un̄ sin sun, ✳ ✳ Uͦlrich
Irminon ✳ und ✳ ✳ Heinrich Wuͤsto, ✳ die den vorg₎ zins ✳ mit eygern und huͤenren ✳ in zinslehens wis, ✳ so darzuͦ
gehort, jaͤrlich gabent, den erwirdigen, geislihen vroͧwon, ✳ der aptischin ✳ und dem convent ✳ gemeinlich, ✳ ze iren ✳ ✳ gotzhus handen ze Chûngsvelt ze koͧffenn gegeben hatten ✳ mit allen nùtzen, ✳ ehafti
und rechten, ✳ so keins wegs ✳ darzuͦ hort ✳ oder hoͤren mocht, ✳ umb hundert ✳ zwenzig ✳ und achtͦhalben
guldin, ✳ guͦtter un̄ geber, ✳ der si nach ir vergicht gar gewert warent von inan in koͧfs wis. ✳ darub̄
enzigent sich ✳ die vorgenantē ✳ ✳ Johans und Niclaus, gebruͦder, in koͧfs wis ✳ und gabent ✳ dù vorgenantē
guͤtter sament fùr ledig eigen ✳ mit aller rechtūg, so si daran hattō, ✳ uf ✳ in ✳ ✳ Gerūgs ✳ von Altwis, der
hocherbornon fùrstin, ✳ wilunt kùngin ze Ungern, ✳ miner gnaͤdigō vroͧwon, vogts, hant ✳ ze des ✳ ✳ gotzhus
ze Kùngsvelt handen ✳ mit handen und mùnden, ✳ als recht was ✳ und mit gesamnotter urteil un̄ urfrag
uf den eyd erteil wart. die selben Johans ✳ un̄ Niclaus verjahen oͧch fùr sich und aller ir erben, ✳ der vorg₎
guͤtter und koͧfs als recht ist nach notdurft der obgenantō geyslihon vroͧwō ✳ und aller ir nachomen
recht weren ze sinne ane alle geverde. ✳ ✳ dirˀ sache ze warem offennē urkùnd ✳ und gezùgsami han ich, der
richter Johans Eichibˀg, min ingesigel gehenkt an disen brief. ✳ ze merer sicherheit ✳ und uns ze vergicht
aller dirr vorgeschribnō sachche, ✳ so han wir, ✳ ✳ Johans un̄ Niclaus von Maschwanden, ✳ die vorgenantē, ✳ beide unsrù
ingesigl̄ gehenkt an disen brief ze einer steti dirr vorgeschribnō dingen, ✳ ✳ der gegeben ist in dem
jare, do man zalt ✳ ✳ von gottes geburt drùzehenhundert un̄ fùnzig jar, darnach in dem nùnden jare.
Königsf. 284
K
G 5
Staatsarchiv
AARGAU
1319
wist viiiɉ stuck kernen
geltz ab ettlichen guͤtter̄n
zuͦ Sarmistorff ✳ den fròwn̄
zuͦ Kùngsfeld₎ gehoͤrig ✳ um̄ j c
xx viiɉ gl₎ ✳
Sarmistorff
A ✳ j ✳
d siechenbruͦdˀn
ze Sarmistorff geleg₎
✳ dˀ ander ✳